
“ADDENDA DE PRÒRROGA PER L’ANUALITAT 2025 DEL CONVENI DE COL·LABORACIÓ AMB  L’ENTITAT CARITAS DIOCESANA DE GIRONA , PER LA COMPRA I REPARTIMENT D’ALIMENTS FRESCOS, REFRIGERATS I DE CURTA CADUCITAT ENTRE LES FAMILIES VULNERABLES D’ARENYS DE MAR. ANY 2025.




REUNITS:

D’una banda, la Sra. Maria Dolors Puigdevall Dalmau, Directora de Cáritas Diocesana de Girona  , actuant en nom i representació d’aquesta entitat. D’altra banda, el senyor Estanis Fors Garcia, Alcalde d’Arenys, actuant en nom i representació d’aquesta corporació local i assistit per la secretària Teresa Icardo Paredes.


MANIFESTEN

1.El  passat 14 de maig de 2025, es va formalitzar el conveni de col·laboració per  la compra i repartiment d’aliments frescos, refrigerats i de curta caducitat entre les famílies vulnerables d’Arenys de Mar, per l’any 2024.


2. L’acord tretzè  sobre la durada del conveni de col·laboració per la compra i repartiment d’aliments frescos, refrigerats i  de curta caducitat entre les famílies  vulnerables d’Arenys de Mar,  per l’any 2024 estableix que es podran realitzar-se de manera expressa la pròrroga per un any mes.


3. És voluntat de les parts donar continuïtat, per l’exercici 2025, al Conveni de col·laboració amb l’entitat Caritas Diocesana de Girona, per la compra i repartiment d’aliments frescos, refrigerats i de curta caducitat entre les famílies vulnerables d’Arenys de Mar.

PACTES

Primer .- Prorrogar per l’anualitat 2025 en el mateixos termes i condicions el conveni de col·laboració amb l’entitat Caritas Diocesana de Girona, per la compra i repartiment d’aliments frescos, refrigerats i de curta caducitat entre les famílies vulnerables d’Arenys de Mar 2024.


Segon.- La subscripció de la present addenda de pròrroga es materialitzarà per mitjà de la signatura electrònica de les parts intervinent en compliment de l’article 3.2 de la Llei 40/2015, d’1 d’octubre de2015, de Règim Jurídic del Sector Públic que determina que les administracions públiques es relacionin entre elles fent servir els mitjans electrònics. 


Tercer.-  L’Ajuntament d’Arenys de Mar donarà compliment de la tramesa d’aquesta pròrroga al Registre de convenis de col·laboració i cooperació de la Generalitat de Catalunya per registrar-lo als efectes de l’article 14 i disposició addicional novena de la Llei 19/2014, de 29 de desembre, de transparència, accés a la informació pública i bon govern, i n’impulsarà la publicació al BOP en 


compliment de l’article 112.2 de la Llei 26/2010, de 3 d’agost, de règim jurídic i procediment de les administracions públiques de Catalunya. “


Quart.- Comunicar aquest acord a Caritas Diocesana de Girona  als efectes oportuns 

Cinquè.- Una vegada signada l’addenda  publicar-la a la Seu Electrònica (Secció Convenis) de l’Ajuntament per a la seva consulta, a fi de donar compliment als principis de publicitat activa i transparència informativa als àmbits dels convenis de col·laboració, acollits a la Llei 19/2013, de 9 de desembre, de transparència, accés a la informació pública i bon govern.

Sisè.- Comunicar aquesta resolució a la Intervenció i a la Tresoreria Municipal , als efectes escaients.

